CELEX: 62006TJ0135
Language: sk
Date: 2010-09-29 00:00:00
Title: Rozsudok Všeobecného súdu (druhá komora) z 29. septembra 2010. # Al-Bashir Mohammed Al-Faqih a iní proti Rade Európskej únie. # Spoločná zahraničná a bezpečnostná politika - Boj proti terorizmu - Obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom - Zmrazenie finančných prostriedkov - Základné práva - Právo na rešpektovanie vlastníctva, právo byť vypočutý a právo na účinné súdne preskúmanie. # Veci T-135/06 až T-138/06.

Rozsudok Všeobecného súdu (druhá komora) z 29. septembra 2010 – Al‑Faqih a i./Rada
      (veci T‑135/06 až T‑138/06)
      „Spoločná zahraničná a bezpečnostná politika – Boj proti terorizmu – Obmedzujúce opatrenia namierené proti osobám a subjektom spojeným s Usámom bin Ládinom, so sieťou Al-Káida a s Talibanom
         – Zmrazenie finančných prostriedkov – Základné práva – Právo na ochranu vlastníckeho práva, právo byť vypočutý a právo na účinné súdne preskúmanie“
      
      1.                     Konanie – Rozhodnutie, ktoré v priebehu konania nahradilo napadnuté rozhodnutie – Nová skutočnosť – Rozšírenie pôvodných návrhov
            a dôvodov – Hranice – Návrhy, ktoré sa týkajú prípadných budúcich rozhodnutí – Neprípustnosť (Rokovací poriadok Všeobecného
            súdu, článok 48 ods. 2) (pozri bod 26)
      2.                     Európske spoločenstvá – Súdne preskúmanie zákonnosti aktov inštitúcií – Nariadenie, ktoré ukladá obmedzujúce opatrenia namierené
            proti niektorým osobám a subjektom spojeným s Usámom bin Ládinom, so sieťou Al-Káida a s Talibanom – Právo na obhajobu – Právo
            byť vypočutý – Rozsah – Neoznámenie dôkazov v neprospech a nevypočutie uvedených osôb a subjektov – Porušenie (nariadenie
            Rady č. 881/2002, článok 2 a príloha I) (pozri bod 34)
      3.                     Európske spoločenstvá – Súdne preskúmanie zákonnosti aktov inštitúcií – Nariadenie, ktoré ukladá obmedzujúce opatrenia namierené
            proti niektorým osobám a subjektom spojeným s Usámom bin Ládinom, so sieťou Al-Káida a s Talibanom – Právo na účinnú súdnu
            ochranu – Neoznámenie dôkazov v neprospech a nevypočutie uvedených osôb a subjektov – Porušenie (nariadenie Rady č. 881/2002,
            článok 2 a príloha I) (pozri body 35 – 39)
      4.                     Európske spoločenstvá – Súdne preskúmanie zákonnosti aktov inštitúcií – Nariadenie, ktoré ukladá obmedzujúce opatrenia namierené
            proti niektorým osobám a subjektom spojeným s Usámom bin Ládinom, so sieťou Al-Káida a s Talibanom – Všeobecné a trvalé zmrazenie
            finančných prostriedkov, finančných aktív a iných ekonomických zdrojov uvedených osôb a subjektov bez ich vypočutia – Porušenie
            práva vlastniť majetok (nariadenie Rady č. 881/2002, článok 2 a príloha I) (pozri body 40 – 42)
      Predmet
      
         
               Návrh na zrušenie článku 2 nariadenia Rady (ES) č. 881/2002 z 27. mája 2002, ktoré ukladá niektoré špecifické obmedzujúce
                  opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom, a ruší nariadenie Rady
                  (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie
                  finančných prostriedkov a ďalších finančných zdrojov vo vzťahu k Talibanu v Afganistane (Ú. v. ES L 139, s. 9; Mim. vyd. 18/001,
                  s. 294), ktoré bolo po šesťdesiaty tretíkrát zmenené a doplnené nariadením Komisie (ES) č. 246/2006 z 10. februára 2006 (Ú. v. EÚ
                  L 40, s. 13), ktorým sa doplnili mená žalobcov do prílohy I nariadenia č. 881/2002
               
            Výrok
      
         
                  1.
               
               
                  
               
               
                  	Veci T‑135/06 až T‑138/06 sa spájajú na účely vyhlásenia rozsudku.
               
            
         
                  2.
               
               
                  
               
               
                  	Článok 2 nariadenia Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené
                     proti niektorým osobám spojeným s Usámom bin Ládinom, sieťou Al-Qaida a Talibanom, a ruší nariadenie Rady (ES) č. 467/2001,
                     ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov
                     a ďalších finančných zdrojov vo vzťahu k Talibanu v Afganistane, ktoré bolo po šesťdesiaty tretíkrát zmenené a doplnené nariadením
                     Komisie (ES) č. 246/2006 z 10. februára 2006, sa zrušuje v rozsahu, v akom sa týka žalobcov Al‑Bashira Mohammeda Al‑Faqiha,
                     Tahera Nasufa, Ghuniu Abdrabbaha a Sanabel Relief Agency Ltd.
                  
               
            
         
                  3.
               
               
                  
               
               
                  	Rada Európskej únie znáša vlastné trovy konania a okrem toho je povinná nahradiť trovy konania žalobcov, ako aj sumy zaplatené
                     pokladňou Všeobecného súdu z dôvodu právnej pomoci.
                  
               
            
         
                  4.
               
               
                  
               
               
                  	Spojené kráľovstvo Veľkej Británie a Severného Írska a Európska komisia znášajú vlastné trovy konania.